Komisijos ataskaita Tarybai dėl Eurofarmo projekto įgyvendinimo (Remiantis Tarybos reglamento (EEB) nr. 571/88 13 straipsniu) /* KOM/2005/0665 galutinis */





[pic] | EUROPOS BENDRIJŲ KOMISIJA | Briuselis, 19.12.2005 KOM(2005)665 galutinis KOMISIJOS ATASKAITA TARYBAI dėl Eurofarmo projekto įgyvendinimo(remiantis Tarybos reglamento (EEB) Nr. 571/88 13 straipsniu) . ĮŽANGA Tarybos reglamente (EEB) Nr. 571/88[1] dėl Bendrijos žemės ūkio valdų struktūros tyrimų organizavimo Eurofarmo projektas apibrėžiamas kaip „duomenų bankų grupė, kuri bus naudojama Bendrijos žemės ūkio valdų struktūros tyrimams nacionalinės ir Bendrijos žemės ūkio politikos poreikiams“. Reglamento 13 straipsnyje nustatyta, kad Komisija kas treji metai pateikia Tarybai Eurofarmo projekto veiklos ataskaitą ir siūlo visus būtinus Reglamento pakeitimus. 2003 m. vasario 24 d. Komisija priėmė ankstesnę Eurofarmo projekto įgyvendinimo ataskaitą[2], o 2003 m. kovo 31 d. Tarybos Specialusis žemės ūkio komitetas ją apsvarstė. Ši ataskaita apima laikotarpį nuo 2003 m. iki 2005 m. ir suteikia informacijos visų pirma apie 2003 m. tyrimo vykdymą, apie 2005 m. tyrimo parengiamąjį darbą ir apie Eurofarmo programinės įrangos sistemos veikimą. 2003 M. TYRIMAS Atsižvelgiant į 2003 m. tyrimą buvo priimti tokie teisės aktai taikant pagrindinio reglamento 15 straipsnyje nustatytą komiteto procedūrą: - Komisijos reglamentu (EB) Nr. 143/2002[3] buvo nustatytas tiriamų rodiklių sąrašas 2003 m. tyrimui; - Komisijos reglamente (EB) Nr. 1444/2002[4] pateikti tiriamų rodiklių apibrėžimai; - Komisijos reglamentu (EB) Nr. 68/2003[5] buvo nustatyti 2003 m. tyrimo duomenų perdavimo Eurostatui terminai, o valstybėms narėms buvo leista tam tikriems rodikliams naudoti duomenis iš administracinių šaltinių. Visos ES-15 valstybės narės, 10 naujųjų valstybių narių, taip pat Bulgarija, Rumunija ir Norvegija atliko ES standartais pagrįstą tyrimą ir nusiuntė rezultatus Eurostatui. Rezultatai buvo pripažinti galiojančiais ir patvirtinti tokiomis datomis: Šalis | Pateikimo data | Patvirtinimo data | Vėlavimas[6] | BE | 2004 08 31 | 2004 07 14 | -48 | CZ | 2005 04 06 | DK | 2004 08 31 | 2004 09 10 | 10 | DE | 2004 12 31 | 2005 04 01 | 60 | EE | 2005 02 11 | EL | 2004 12 31 | 2005 05 09 | 129 | ES | 2004 12 31 | 2005 02 17 | 48 | FR | 2004 12 31 | 2004 12 20 | -11 | IE | 2004 08 31 | 2004 09 01 | 1 | IT | 2004 12 31 | 2005 02 03 | 34 | CY | 2005 05 19 | LV | 2004 09 15 | LT | 2004 02 04 | LU | 2004 08 31 | 2004 04 19 | -134 | HU | 2004 08 05 | MT | 2004 06 21 | NL | 2004 08 31 | 2004 11 29 | 90 | AT | 2004 12 31 | 2005 05 20 | 140 | PL | 2005 03 16 | PT | 2004 12 31 | 2005 05 24 | 144 | SI | 2004 04 30 | SK | 2005 02 15 | FI | 2004 08 31 | 2004 08 25 | -6 | SE | 2004 08 31 | 2004 09 02 | 2 | UK | 2004 08 31 | 2004 09 07 | 7 | BG | 2005 09 16 | RO | 2005 04 26 | NO | 2005 06 23 | Atsižvelgiant į tai, kad iki 2005 m. birželio mėn. pabaigos duomenys iš 27 šalių buvo pripažinti galiojančiais, o rezultatai buvo viešai paskelbti Eurostato platinimo duomenų bazėje, reiškia, kad padėtis žymiai pagerėjo, palyginti su ta, kuri buvo anksčiau. Ankstesnėje Eurofarmo ataskaitoje buvo pateikta detali laiko nuo pirmos versijos pateikimo 1999–2000 m. tyrimui iki galutinės versijos priėmimo analizė. Remiantis ataskaita, 15 valstybių narių vidutinė vėlavimo trukmė – 253 dienos. Atliekant 2003 m. tyrimą, 27 šalių vidutinė vėlavimo trukmė buvo 112 dienų. Padėtis pagerėjo daugiausia dėl Eurofarmo sistemos, kuri buvo pradėta taikyti nuo 2002 m. Pirmieji rezultatai buvo paskelbti praėjus kelioms dienoms nuo tyrimo duomenų patvirtinimo. Eurostato viešajame tinklalapyje buvo pateiktos 78 lentelės, apimančios pagrindinius ūkių struktūros tyrimo aspektus. Be šios internetinės publikacijos buvo išleista aštuonių puslapių brošiūra apie kiekvieną šalį. 2005 m. rudenį turėjo būti išleistas dokumentas „Pagrindiniai 2003 m. ūkių struktūros tyrimo rezultatai“, kuriame pateikiamos išsamios ES lentelės. Buvo parengta keletas ad hoc lentelių Žemės ūkio generalinio direktorato ir kitų generalinių direktoratų prašymu arba Komisijos departamentuose pagal sutartis dirbantiems konsultantams. 2005 M. TYRIMAS Siekiant parengti 2005 m. tyrimą buvo priimti du teisės aktai: - Komisijos reglamente (EB) Nr. 2139/2004[7] pateiktas tiriamų rodiklių sąrašas 2005 m. tyrimui. Jame taip pat pateikti anksčiau netirtų rodiklių apibrėžimai ir nustatyti duomenų perdavimo Eurostatui terminai; - Komisijos sprendimu 2005/124/EB[8] valstybėms narėms buvo leista tam tikriems rodikliams naudoti duomenis iš administracinių šaltinių. Remiantis šiais teisės aktais Eurofarmo duomenų bazė buvo parengta apdoroti 2005 m. duomenis. 2005 m. birželio mėn. Žemės ūkio valdų struktūros ir tipologijos darbo grupei buvo pateiktas Duomenų teikėjo vadovas, kuriame aprašomas Eurostatui siunčiamų duomenų privalomas techninis formatas. EUROFARMO PROGRAMINė įRANGA Eurofarmo duomenų bazėje laikomi duomenys apie didelio ir vis didėjančio šalių skaičiaus konkrečius ūkius nuo 1990 m., ir ši duomenų bazė yra unikalus informacijos apie žemės ūkio sektorių šaltinis (žr. priedą). Skirtingų tyrimų duomenims apdoroti naudojama „UNIX“ ir (arba) „Oracle“ pagrindu sukurta programa. Dėl duomenų gausumo bei programinės įrangos funkcionalumo Eurofarmo duomenų bazė yra unikalus informacijos apie Europos žemės ūkio sektorių šaltinis. Ši programinė įranga buvo sukurta ir pradėta naudoti ataskaitinio laikotarpio pradžioje. Nuo to laiko sistema veikia be didesnių sutrikimų, o su jos sukūrimu susiję lūkesčiai iš esmės buvo pateisinti. Šiuo BŽŪP reformos ir ES plėtros laikotarpiu naudojant lanksčią statistinių lentelių parengimo ir duomenų apskaičiavimo sistemą pavyko įvykdyti Komisijos departamentų ad hoc analizei keliamus reikalavimus, o metaduomenimis grindžiamas metodas leido pritaikyti sistemą naujiems tyrimams ir įtraukti naujas šalis. Nors funkcionalumas laikomas patenkinamu, dėl didelės duomenų apimties ir didelio statistinių lentelių poreikio nuolat reikia tobulinti sistemos darbą. Dėl dinamiškos programinės įrangos rinkos, kai sistemų programinės įrangos tiekėjai reguliariai nusprendžia palaipsniui atsisakyti „senų“ versijų ir verčia vartotojus pereiti prie naujų versijų, reikia nuolat keisti programų versijas. 2003 m. buvo įdiegta „Oracle“ duomenų bazės programinės įrangos nauja 9 versija. Kaip skelbta ankstesnėje ataskaitoje, buvo sukurta ir išbandyta internetinė prieiga prie Eurofarmo lentelių sudarymo sistemos. Šiuo metu ši sistema instaliuojama Komisijos kompiuterių centre. Ankstesnėje ataskaitoje Tarybai minimas projektas, kuris turėtų suteikti duomenų teikėjams galimybę naudotis Eurofarmo patvirtinimo sistema. Šiai funkcijai atlikti buvo sukurta programa, kuri buvo instaliuota bandymo aplinkoje. Kadangi ši programa suteikia galimybę susipažinti su konfidencialiais duomenimis apie konkrečius ūkius, reikia papildomų patikslinimų prieš pradedant ją naudoti. Palaipsniui atsisakant „Oracle“ produktų, kurie sudaro vartotojo sąsają Eurofarmo sistemoje, būtina iš esmės pereiti prie naujų programų. Šis darbas bus atliktas pasitelkus išorės rangovus ir pareikalaus daug pastangų (pirminiais apytiksliais apskaičiavimais – 500 žmogaus darbo dienų). Jis turėtų būti baigtas 2007 m. 2006 m. „Oracle“ duomenų bazėje bus įdiegta 10 versija. Šioje naujoje versijoje yra naujų funkcijų, kurios bus išnagrinėtos siekiant ir toliau tobulinti įvairių programų darbą. 2003–2005 m. Eurofarmo projektui (priežiūrai ir vystymui) paskirtą biudžetą sudarė 444 785 eurų. PRIEDAS Įrašų (valdų) skaičius Eurofarmo duomenų bazėje Šalis |2003 |2000 |1997 |1995 |1993 |1990 | |BE | 54 942 |61 705 |67 182 |70 977 |76 327 |85 038 | | CZ | 16 060 | | | | | | | DK | 25 348 |57 831 |25 866 |24 323 |24 505 |25 507 | | DE | 95 926 |471 959 | | | | | | EE | 7 524 | | | | | | | EL | 88 447 |817 059 |82 139 |77 382 |81 915 |850 138 | | ES | 51 979 |1 287 418 |45 379 |46 805 |48 977 |1 593 638 | | FR | 73 956 |663 807 |52 868 |56 113 |59 985 |66 700 | | IE | 54 062 |141 527 |52 017 |50 646 |55 380 |170 578 | | IT | 45 179 |2 153 724 |73 040 |78 099 |72 887 |2 664 554 | | CY | 45 199 | | | | | | | LV | 43 850 |140 835 | | | | | | LT | 272 106 | | | | | | | LU | 2 450 |2 814 |2 976 |3 180 |3 401 |3 945 | | HU | 280 294 |966 916 | | | | | | MT | 1 465 | | | | | | | NL | 85 501 |101 545 |107 919 |113 202 |119 724 |37 451 | | AT | 34 458 |199 469 |34 512 |221 750 | | | | PL | 2 172 205 | | | | | | | PT | 37 401 |415 969 |54 250 |57 658 |61 457 |598 742 | | SI | 13 706 |86 467 | | | | | | SK | 23 551 |71 038 | | | | | | FI | 74 952 |81 190 |33 504 |35 850 | | | | SE | 67 890 |81 407 |31 601 |30 098 | | | | UK | 280 625 |233 246 |233 149 |69 732 |75 066 |65 252 | | BG | 665 548 | | | | | | | RO | 4 484 893 | | | | | | | NO | 58 231 |70 740 | | | | | | Iš viso | 9 157 748 |8 106 666 |896 402 |935 815 |679 624 |6 161 543 | | [1] 1988 m. vasario 29 d. Tarybos reglamentas (EEB) Nr. 571/88, paskelbtas OL L 56 1998 kovo2 d.,1 ir tolesni psl., su paskutiniais pakeitimais, padarytais 2004 m. birželio 22 d. Europos Parlamento ir Tarybos reglamentu (EB) Nr. 1435/2004, paskelbtu OL L 268 2004 m. balandžio 16 d., 1 ir tolesni psl. [2] KOM(2003) 86 galutinis. [3] 2002 m. sausio 24 d. Komisijos reglamentas (EB) Nr. 143/2002, paskelbtas OL L 24 2002 m. sausio 26 d., 29 ir tolesni psl. [4] 2002 m. liepos 24 d. Komisijos reglamentas (EB) Nr. 1444/2002, paskelbtas OL L 216 2002 m. rugpjūčio 12 d., 1 ir tolesni psl. [5] 2003 m. sausio 16 d. Komisijos reglamentas (EB) Nr. 68/2003, paskelbtas OL L 12 2003 m. sausio 17 d., 5 ir tolesni psl. [6] Vėlavimas apskaičiuojamas kaip dienų skaičius tarp pateikimo datos ir patvirtinimo datos. Neigiamas skaičius rodo, kad duomenys buvo patvirtinti iki oficialios pateikimo datos. [7] 2004 m. Komisijos reglamentas (EB) Nr. 2139/2004, paskelbtas OL L 369 2004 m. gruodžio 16 d.,26 ir tolesni psl. [8] 2005 m. vasario 10 d. Komisijos sprendimas 2005/124/EB, paskelbtas OL L39 2005 m. vasario 11 d., 5 ir tolesni psl.